CELEX: 32001B0447
Language: el
Date: 2001-04-04 00:00:00
Title: 2001/447/ΕΚ: Απόφαση του Ευρωπαϊκού Κοινοβουλίου, της 4ης Απριλίου 2001, σχετικά με την απαλλαγή του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας (Δουβλίνο) για το οικονομικό έτος 1999

Avis juridique important

|

32001B0447

2001/447/ΕΚ: Απόφαση του Ευρωπαϊκού Κοινοβουλίου, της 4ης Απριλίου 2001, σχετικά με την απαλλαγή του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας (Δουβλίνο) για το οικονομικό έτος 1999  

Επίσημη Εφημερίδα αριθ. L 160 της 15/06/2001 σ. 0032 - 0034

Απόφαση του Ευρωπαϊκού Κοινοβουλίουτης 4ης Απριλίου 2001σχετικά με την απαλλαγή του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας (Δουβλίνο) για το οικονομικό έτος 1999(2001/447/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη την έκθεση του Ελεγκτικού Συνεδρίου σχετικά με τις δημοσιονομικές καταστάσεις και την διαχείριση του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας (Ίδρυμα του Δουβλίνου) για το οικονομικό έτος που έκλεισε στις 31 Δεκεμβρίου 1999 (C5-0686/2000)(1),Έχοντας υπόψη τη σύσταση του Συμβουλίου της 12ης Μαρτίου 2001 (C5-0127/2001),Έχοντας υπόψη την συνθήκη ΕΚ, και ιδίως το άρθρο 276,Έχοντας υπόψη το άρθρο 93 και το παράρτημα V του κανονισμού του,Έχοντας υπόψη την έκθεση της επιτροπής ελέγχου του προϋπολογισμού (Α5-0108/2001),Εκτιμώντας τα ακόλουθα:Α. Το Ίδρυμα του Δουβλίνου, για την εκπλήρωση της αποστολής του, η οποία είναι "να συμβάλλει στο σχεδιασμό και στην καθιέρωση καλύτερων συνθηκών διαβίωσης και εργασίας αναπτύσσοντας δράση που αποβλέπει στην ανάπτυξη και στη διάδοση κατάλληλων γνώσεων για την υποβοήθηση αυτής της εξέλιξης", ακολουθεί έξι ενδιάμεσες προτεραιότητες στις ερευνητικές δραστηριότητες, συγκεκριμένα στους τομείς της άσκησης εργασίας, της συμμετοχής των εργαζομένων, των ίσων ευκαιριών, της κοινωνικής συνοχής, της υγείας και ευεξίας και της αειφόρου ανάπτυξης.Β. Όπως φαίνεται, υπάρχει ως ένα βαθμό επικάλυψη μεταξύ του έργου του Ιδρύματος και των δραστηριοτήτων του Ευρωπαϊκού Οργανισμού για την Ασφάλεια και την Υγεία στην Εργασία στο Μπιλμπάο· λαμβάνεται υπόψη η κοινή δήλωση προθέσεων των δύο Ιδρυμάτων.Γ. Σύμφωνα με τον κώδικα δεοντολογίας της 14ης Ιουλίου 1998, η επιτροπή απασχόλησης και κοινωνικών υποθέσεων είναι επιφορτισμένη με την παρακολούθηση του Ιδρύματος του Δουβλίνου και του Οργανισμού του Μπιλμπάο που έλαβαν ετήσια επιχορήγηση 14,5 εκατομμύρια ευρώ και 6,5 εκατομμύρια ευρώ αντίστοιχα.Δ. Το Κοινοβούλιο χορήγησε απαλλαγή στο διοικητικό συμβούλιο του Ιδρύματος στις 13 Απριλίου 2000(2) για το οικονομικό έτος 1998 καλώντας:i) το Ίδρυμα να παρουσιάσει πριν από τις 31 Δεκεμβρίου 2000 τα αποτελέσματα των εργασιών αξιολόγησης καθώς και την νέα στρατηγική και το σχέδιο δράσης για το 2001-2004,ii) το Ελεγκτικό Συνέδριο να παρακολουθήσει συστηματικά τις αποφάσεις της αρμόδιας για την απαλλαγή αρχής και να υποβάλει πλήρη ανάλυση των ελέγχων όλων των οργανισμών,iii) το Ίδρυμα και το Ελεγκτικό Συνέδριο να περιορίσουν την διάρκεια της διαδικασίας αντιπαράθεσης προκειμένου να μπορεί η ετήσια έκθεση να υποβάλλεται στο Κοινοβούλιο πριν από τις 15 Ιουλίου του έτους που έπεται του εξεταζομένου οικονομικού έτους.Ε. Το Ίδρυμα δεν ολοκλήρωσε τις εργασίες αξιολόγησης πριν από την έγκριση του τετραετούς προγράμματος του για την περίοδο 2001-2004.ΣΤ. Το Ελεγκτικό Συνέδριο έχει την τάση να προβαίνει περισσότερο σε εκτίμηση δημοσιονομικού τύπου παρά σε εκτίμηση των επιδόσεων, δεν διεξήγαγε πλήρη ανάλυση των αποτελεσμάτων των ελέγχων όλων των οργανισμών και δεν περιόρισε την διάρκεια της διαδικασίας αντιπαράθεσης, προκειμένου να μπορέσει το Κοινοβούλιο να λάβει υπόψη τις διαπιστώσεις του Ελεγκτικού Συνεδρίου πριν από την διεξαγωγή ψηφοφορίας επί του προϋπολογισμού για το επόμενο έτος.Ζ. Το Ελεγκτικό Συνέδριο έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 1999 είναι αξιόπιστοι και ότι οι υποκείμενες πράξεις είναι, στο σύνολό τους, νόμιμες και κανονικές, με την επιφύλαξη των μεταφορών των αναλήψεων υποχρεώσεων.1. Επισημαίνει ότι ο λογαριασμός διαχείρισης του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας έχει ως ακολούθως:Οικονομικό έτος 1999>ΘΕΣΗ ΠΙΝΑΚΑ>Ίδρυμα του Δουβλίνου2. Καλεί το Ίδρυμα να πραγματοποιήσει εξωτερική αξιολόγηση, για πρώτη φορά από της δημιουργίας του στις 26 Μαΐου 1975 με τον κανονισμό (ΕΟΚ) αριθ. 1367/75 του Συμβουλίου σχετικά με τη δημιουργία του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας(3)· ζητεί να υποβληθεί, υπό το φως αυτής της αξιολόγησης, πρόγραμμα δράσης πριν από το τέλος τον 2001· ζητεί όπως η εν λόγω αξιολόγηση περιλαμβάνει εκτίμηση σχετικά με τον τρόπο με τον οποίο κρίνουν το Ίδρυμα οι βασικοί εταίροι, μεταξύ άλλων το Κοινοβούλιο, η Επιτροπή, τα κράτη μέλη καθώς και βιομηχανικοί και ακαδημαϊκοί κύκλοι· ζητεί ακόμη όπως η αξιολόγηση περιλαμβάνει εκτίμηση του αντίκτυπου των δραστηριοτήτων του Ιδρύματος.3. Ζητά να διενεργηθεί αξιολόγηση με σκοπό να αποτιμηθεί η υπάρχουσα συνεργασία μεταξύ των οργανισμών και να αναλυθούν τα πλεονεκτήματα/μειονεκτήματα μιας ενδεχόμενης συγχώνευσης μεταξύ του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και του Ευρωπαϊκού Οργανισμού για την Ασφάλεια και την Υγεία στην Εργασία· ωστόσο, πριν η Επιτροπή εξετάσει οποιαδήποτε ενδεχόμενη συγχώνευση μεταξύ του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας και του Ευρωπαϊκού Οργανισμού για την Ασφάλεια και την Υγεία στην Εργασία, πρέπει να αναλύσει τα συμπεράσματα και τις προτάσεις που θα περιέχονται στις εξωτερικές αξιολογήσεις των δύο οργανισμών, εργασία η οποία προβλέπεται να αρχίσει στα μέσα Απριλίου 2001.4. Επιδοκιμάζει την εισαγωγή του συστήματος λογιστικής του προϋπολογισμού SI2 τον Ιανουάριο του 2001· επισημαίνει ότι από τον Ιούλιο του 2000 το Ίδρυμα προεδρεύει της κοινής υπηρεσίας στήριξης, ενός φόρουμ στο οποίο συμμετέχουν χρήστες του SI2, δηλαδή εννέα κοινοτικοί οργανισμοί, η Οικονομική και Κοινωνική Επιτροπή και η Επιτροπή των Περιφερειών.5. Ενθαρρύνει το Ίδρυμα να μειώσει περαιτέρω την εξάρτησή του από τις πάγιες προκαταβολές για πληρωμές και επικροτεί το γεγονός ότι η χρήση του εν λόγω μέσου μειώθηκε από το 40 % των συνολικών δαπανών, μη συμπεριλαμβανομένων των αποδοχών, το 1997 (3,89 εκατομμύρια ευρώ), στο 37 % το 1998 (3,40 εκατομμύρια ευρώ) και μετά από περαιτέρω μειώσεις, στο 18 % το 1999 (2,94 εκατομμύρια ευρώ)· σημειώνει ότι το Ίδρυμα θα επιδιώξει να περιορίσει στο ελάχιστο τη χρήση της συγκεκριμένης πρακτικής.6. Επισημαίνει ότι το Ίδρυμα επέτυχε τη μετατροπή επτά θέσεων μεταφραστών σε θέσεις Α χρησιμοποιώντας περισσότερο το Μεταφραστικό Κέντρο στο Λουξεμβούργο·7. Εκφράζει την ανησυχία του για το υψηλό επίπεδο των μεταφορών πιστώσεων από το 1999 στο 2000, το οποίο αντιστοιχεί σε ποσό 3640497 ευρώ, ήτοι 25 % περίπου της κοινοτικής επιχορήγησης ύψους 14500000 ευρώ.Κοινοβούλιο8. Καλεί τις ειδικευμένες επιτροπές του να παρακολουθούν εκ του σύνεγγυς τις δραστηριότητες και τον αντίκτυπο του Ιδρύματος του Δουβλίνου και του Οργανισμού του Μπιλμπάο ώστε να εκτιμούν κατά πόσο εκπληρώνουν ικανοποιητικά τις αντίστοιχες αποστολές τους.Ελεγκτικό Συνέδριο9. Καλεί το Ελεγκτικό Συνέδριο να υποβάλλει εκθέσεις για επιμέρους ελέγχους πριν από τις 15 Ιουλίου του έτους που έπεται του εξεταζόμενου οικονομικού έτους· καλεί το Συνέδριο να εκθέτει πορίσματα οριζόντιου χαρακτήρα στο κεφάλαιο "Διοικητικές δαπάνες" της ετήσιας έκθεσής του, και δη στο υποκεφάλαιο που αφορά τους αποκεντρωμένους οργανισμούς· θα επιδοκίμαζε την μετάθεση της έμφασης από καθαρά δημοσιονομικούς ελέγχους σε ελέγχους των επιδόσεων, όπου το Συνέδριο θα εξέταζε τα ακόλουθα ζητήματα:i) προστιθέμενη αξία του οργανισμού: περιλαμβανομένης της εκτίμησης της σκοπιμότητας των εργασιών, καθώς και της αξιολόγησης της ποιότητας και του ολικού αντικτύπου τους,ii) αποτελεσματικότητα: περιλαμβανομένης της έρευνας προκειμένου να εκτιμηθεί κατά πόσον ο οργανισμός εκπληρώνει την αποστολή τον κατά τρόπο ικανό και αποτελεσματικό,iii) συγκριτικό πλεονέκτημα: περιλαμβανομένων των προτάσεων σχετικά με τους τρόπους αποφυγής ενδεχόμενων επικαλύψεων ή επανάληψης της εργασίας μεταξύ των διαφόρων οργανισμών.Απόφαση για τη χορήγηση απαλλαγής10. Χορηγεί απαλλαγή στο διοικητικό συμβούλιο του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του για το οικονομικό έτος 1999 βάσει της έκθεσης του Ελεγκτικού Συνεδρίου.11. Αναθέτει στην Πρόεδρό του να διαβιβάσει την παρούσα απόφαση στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα (σειρά L).Ο Γενικός ΓραμματέαςJulian PriestleyΗ ΠρόεδροςNicole Fontaine(1) ΕΕ C 373 της 27.12.2000, σ. 39.(2) ΕΕ C 40 της 7.2.2001, σ. 384.(3) ΕΕ L 139 της 30.5.1975, σ. 1.